钦定古今图书集成/明伦汇编/官常典/第722卷 > 史抗
## 钦定古今图书集成/明伦汇编/官常典/第722卷 > 史抗

按《宋史忠义传》：“抗，济源人，宣和末，为代州沿边安抚
副使。金人围代急，抗夜呼其二子稽古、稽哲谓曰：‘吾
昔语用事者，雁门控制一道，宜择帅增戍，以谋未形
之患。若使横流，则无所措矣’。言虽切，皆不吾省。今重
围既固，外援不至，吾用六壬术占之，明日城必陷，吾
将死事，汝辈亦勿以妻子为念而负国也。能听吾言，
当令家属自裁，然后同赴义。”二子泣曰：“唯吾父命。”明
日城果破，父子三人突围力战，死于城隅。